My Pofadder-sussie stuur darem so een maal in twee weke 'n epossie. Sy kan immers net van Pofadder af eposse stuur, want die plaas het nog nie internet nie.
Volgens haar het sy doodkalm verduidelik dat hy maar gewoond kan raak aan die swembroek. Sy gaan vir die res van die week so loop. G’n mens kan oorleef in diÃ© hitte met klere aan nie.
Oom Martin moes ten einde maar kopgee. Hy was egter baie beslis dat sy nie voor ou Lukas, die tuinjong, so kon verskyn nie. Daarmee het sy nie ‘n probleem. Maar toe sy nou die volgende dag teen die namiddag se kant vleiskamer toe loop om ‘n ou vleiskossie te gaan uithaal vir die aand, het sy skoon vergeet om te kyk waar Lukas is.